লোহাগাড়া উপজেলা হলো বাংলাদেশের চট্টগ্রাম জেলার আওতাধীন সর্বদক্ষিণের একটি উপজেলা।   অবস্থান ও আয়তন  লোহাগাড়া উপজেলার মোট আয়তন ২৫৮.৮৮ বর্গ কিলোমিটার (৬৩,৯৭০ একর)। চট্টগ্রাম জেলা শহর থেকে প্রায় ৬০ কিলোমিটার দক্ষিণে ২১°৫৪´ থেকে ২২°০৫´ উত্তর অক্ষাংশ এবং ৯২°০০´ থেকে ৯২°১৩´ পূর্ব দ্রাঘিমাংশ জুড়ে এ উপজেলার অবস্থান। এ উপজেলার উত্তরে সাতকানিয়া উপজেলা, দক্ষিণে কক্সবাজার জেলার চকরিয়া উপজেলা ও বান্দরবান জেলার লামা উপজেলা, পূর্বে বান্দরবান জেলার লামা উপজেলা ও বান্দরবান সদর উপজেলা, পশ্চিমে বাঁশখালী উপজেলা।   নামকরণ  লোকমুখে প্রচলিত আছে, ১৬৬০ খ্রিষ্টাব্দে মুঘল শাহজাদা শাহ সুজা মীর জুমলার তাড়া খেয়ে আরাকান রাজ্যে আশ্রয় গ্রহণ করেন। আরাকান যাওয়ার পথে তিনি চট্টগ্রাম ও কক্সবাজারের মাঝামাঝি ছায়াঘেরা টিলাসমেত একটি জায়গায় (বর্তমান চুনতি গ্রাম) কিছুদিন অবস্থান করেন। সেখান থেকে চলে যাওয়ার সময় চিহ্নস্বরূপ একটি লোহার খুঁটি গেঁড়ে দিয়ে যান। স্থানটিতে লোহার খুঁটি গাঁড়ার কারণে লোহাগাড়া নামকরণ হয়েছে বলে ধারণা করা হয়।   প্রশাসনিক এলাকা  লোহাগাড়া এক সময় সাতকানিয়া উপজেলার অধীনে ছিল। ১৯৮১ সালে লোহাগাড়া থানা গঠিত হয় এবং ১৯৮৩ সালে উপজেলায় রূপান্তর করা হয়।  লোহাগাড়া উপজেলায় মোট ৯টি ইউনিয়ন রয়েছে। সম্পূর্ণ লোহাগাড়া উপজেলার প্রশাসনিক কার্যক্রম লোহাগাড়া থানার আওতাধীন।  ইউনিয়নসমূহ:  ১নং বড়হাতিয়া  ২নং আমিরাবাদ  ৩নং পদুয়া  ৪নং চরম্বা  ৫নং কলাউজান  ৬নং লোহাগাড়া  ৭নং পুটিবিলা  ৮নং চুনতি  ৯নং আধুনগর   জনপ্রতিনিধি  সংসদীয় আসন সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯২ চট্টগ্রাম-১৫সাতকানিয়া উপজেলার চরতী, নলুয়া, কাঞ্চনা, আমিলাইশ, এওচিয়া, মাদার্শা, ঢেমশা, পশ্চিম ঢেমশা, ছদাহা, সাতকানিয়া ও সোনাকানিয়া ইউনিয়ন  পদুয়া , চরম্বা , আমিরাবাদ , লোহাগাড়া সদর , আধুনগর , চুনতী , বড়হাতিয়া ,  পুটিবিলা ,  কলাউজান  পদশুন্য(পতিত আওয়ামী সরকারের সুবিধাভোগী স্বতন্ত্র এমপি)×  উপজেলা পরিষদ ও প্রশাসন ক্রম নংপদবীনাম ০১উপজেলা নির্বাহী অফিসার & প্রশাসকমুহাম্মদ ইনামুল হাসান০২উপজেলা চেয়ারম্যানপদ খালি০৩ভাইস চেয়ারম্যানপদ খালি০৪উপজেলা ভাইস চেয়ারম্যান(মহিলা)পদ খালি   জনসংখ্যার উপাত্ত  ২০২২ সালের জনশুমারি অনুযায়ী লোহাগাড়া উপজেলার মোট জনসংখ্যা ৩,২৮,২০৬ জন। এর মধ্যে পুরুষ ১,৫৫২৫২ জন এবং মহিলা ১,৭৩০৫৪ জন। মোট পরিবার ৭১,৭১১ টি। মোট জনসংখ্যার ৮৯% মুসলিম, ৯% হিন্দু এবং ২% বৌদ্ধ ও অন্যান্য ধর্মাবলম্বী।   শিক্ষা ব্যবস্থা  ২০২২-২৪ সালের জনশুমারি অনুযায়ী লোহাগাড়া উপজেলার সাক্ষরতার হার ৮৪.৩২%। এ উপজেলায় ২টি কামিল মাদ্রাসা, ১টি সরকারি মহিলা কলেজ, ৪ টি ডিগ্রী কলেজ (২টিতে অনার্স কোর্স সহ), ১৫ টি ফাজিল মাদ্রাসা, ১টি টেকনিক্যাল কলেজ, ৩ টি স্কুল এন্ড কলেজ, ৩টি আলিম মাদ্রাসা, ৩২ টি মাধ্যমিক বিদ্যালয়, ২২ টি দাখিল মাদ্রাসা, ২টি কওমী মাদ্রাসা, ১৫ টি নিম্ন মাধ্যমিক বিদ্যালয়, ১২১ টি প্রাথমিক বিদ্যালয়, ৪৩টি এবতেদায়ী মাদ্রাসা ও ৪৩ টি কিন্ডারগার্টেন রয়েছে।  শিক্ষা প্রতিষ্ঠান   স্বাস্থ্য  লোহাগাড়া উপজেলায় ১টি উপজেলা স্বাস্থ্যকেন্দ্র, ৫টি পরিবার-পরিকল্পনা কেন্দ্র, ৪টি ইউনিয়ন স্বাস্থ্যকেন্দ্র ও ১৬টি ক্লিনিক ও ডায়াগনস্টিক সেন্টার রয়েছে।   অর্থনীতি  225px |পুটিবিলা অঞ্চল|thumb|right লোহাগাড়া উপজেলার জনগোষ্ঠীর আয়ের প্রধান উৎস কৃষিখাত। এছাড়া শিল্প, ব্যবসা, চাকরি, নির্মাণ, ধর্মীয় সেবা, পরিবহন ও যোগাযোগ, বৈদেশিক রেমিটেন্স সহ বিভিন্ন খাত থেকে এ উপজেলার লোকেরা উপার্জন করে থাকে।   ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। লোহাগাড়া উপজেলায় অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকঅগ্রণী ব্যাংকআমিরাবাদ শাখাসাধারণআমিরাবাদ, লোহাগাড়া০২জনতা ব্যাংকপদুয়া শাখাপদুয়া, লোহাগাড়া০৩সোনালী ব্যাংকলোহাগাড়া শাখালোহাগাড়া, চট্টগ্রাম০৪বেসরকারি বাণিজ্যিক ব্যাংকআইএফআইসি ব্যাংকআধুনগর বাজার উপশাখাসাধারণপদ্মাবতী, আধুনগর, লোহাগাড়া, চট্টগ্রাম০৫পদুয়া উপশাখাহাজী রশিদ মার্কেট, পদুয়া, লোহাগাড়া, চট্টগ্রাম০৬ইউনাইটেড কমার্শিয়াল ব্যাংকলোহাগাড়া শাখালিয়াকত হোসেন মার্কেট (১ম তলা), লোহাগাড়া, চট্টগ্রাম০৭বড়হাতিয়া উপশাখাএম এম প্লাজা, বড়হাতিয়া, লোহাগাড়া, চট্টগ্রাম০৮ইস্টার্ন ব্যাংকলোহাগাড়া শাখাএম কে শপিং সেন্টার (১ম তলা), বটতলী, লোহাগাড়া, চট্টগ্রাম০৯উত্তরা ব্যাংকলোহাগাড়া শাখাআল আমিন শপিং কমপ্লেক্স (১ম তলা), লোহাগাড়া, চট্টগ্রাম১০আল-আরাফাহ ইসলামী ব্যাংকপদুয়া বাজার শাখাইসলামী শরিয়াহ্ ভিত্তিকসেভেন স্টার শপিং কমপ্লেক্স, পদুয়া বাজার, লোহাগাড়া, চট্টগ্রাম১১ইউনিয়ন ব্যাংকলোহাগাড়া শাখাডিএনএ সিকদার সেন্টার (১ম ও ২য় তলা), লোহাগাড়া, চট্টগ্রাম১২আধুনগর উপশাখাপদ্মাবতী শপিং কমপ্লেক্স, আধুনগর খান হাট, লোহাগাড়া, চট্টগ্রাম১৩ইসলামী ব্যাংক বাংলাদেশলোহাগাড়া শাখাএম রহমান মার্কেট, লোহাগাড়া, চট্টগ্রাম১৪গ্লোবাল ইসলামী ব্যাংকআধুনগর শাখাইসলামিয়া প্লাজা, উত্তর হরিণা ঘাটিয়াপাড়া, লোহাগাড়া, চট্টগ্রাম১৫এম চরহাট উপশাখাজাগির মিয়া বিল্ডিং, এম চরহাট, পুটিবিলা, লোহাগাড়া, চট্টগ্রাম১৬ফার্স্ট সিকিউরিটি ইসলামী ব্যাংকলোহাগাড়া শাখাকর্ণফুলী সিটি কমপ্লেক্স (১ম তলা), লোহাগাড়া, চট্টগ্রাম১৭পদুয়া উপশাখাএন কে সিটি, বাসা নং ১০২৫, চট্টগ্রাম-কক্সবাজার সড়ক, লোহাগাড়া, চট্টগ্রাম১৮যমুনা ব্যাংকলোহাগাড়া শাখাবাসা নং আরএস ৬৯১, বেস্ট চৌধুরী প্লাজা (২য় তলা), আমিরাবাদ, লোহাগাড়া, চট্টগ্রাম   যোগাযোগ ব্যবস্থা  লোহাগাড় উপজেলায় যোগাযোগের প্রধান সড়ক চট্টগ্রাম-কক্সবাজার মহাসড়ক। এছাড়া উপজেলার অভ্যন্তরে ৫৯.৮৯ কিলোমিটার পাকারাস্তা, ১৫৩.৬৫ কিলোমিটার আধা-পাকারাস্তা ও ৮৬০.৩১ কিলোমিটার কাঁচারাস্তা রয়েছে।   নদ-নদী  লোহাগাড়া উপজেলার উপর দিয়ে প্রবাহিত প্রধান ২টি নদী হল টংকাবতী নদী ও ডলু নদী। এছাড়া অন্যান্য খালগুলোর মধ্যে হাঙ্গর খাল, হাতিয়ার খাল, রাতার খাল, বোয়ালিয়া খাল উল্লেখযোগ্য।   হাট-বাজার ও মেলা  লোহাগাড়া উপজেলায় ১৭টি হাট-বাজার রয়েছে এবং বাৎসরিক ৩টি মেলা বসে। হাট-বাজারগুলোর মধ্যে এম.চর.হাট, গৌড়স্থান নয়া বাজার, বটতলী শহর , চুনতি ডেপুটি বাজার, বাইন্ন্যার হাট, দরবেশ হাট, পদুয়া তেওয়ারি হাট, খাঁ’র হাট, হিন্দুর হাট, সেনের হাট, মনুফকির হাট, মাষ্টার হাট উল্লেখযোগ্য।   মুক্তিযুদ্ধের ঘটনাবলী  ১৯৭১ সালে পাকসেনারা এ উপজেলায় ব্যাপক অগ্নিসংযোগ ও লুটপাট চালায়। আমিরাবাদ বণিক পাড়ায় ১৫ জন গ্রামবাসীকে নৃশংসভাবে হত্যা করে। রাজাকাররা চুনতি ডেপুটি বাজারের হিন্দু পাড়া থেকে ১২ জনকে চন্দনাইশ থানার দোহাজারীতে নিয়ে হত্যা করে।পুটিবিলা জোটপুকুরিয়ায় মুক্তিযোদ্ধারা ১৭ জন রাজাকারকে হত্যা করে।  মুক্তিযুদ্ধের স্মৃতিচিহ্ন  গণকবর: জোটপুকুরিয়া (পুটিবিলা)   দর্শনীয় স্থান  250 px|thumb|right|চুনতি শাহ সাহেব (রহ.) মাজার পার্ক, বিনোদন ও প্রাকৃতিক স্থান  হাফেজ পাড়া জামে মসজিদ, পুটিবিলা হাফেজ শাহ অজিহুল্লাহ (র.) মাজার, পুটিবিলা হাফেজ পাড়া গৌড়স্থানের প্রকৃতি  চুনতি বন্যপ্রাণ অভয়ারণ্য পদুয়া ফরেস্ট এলাকা  বুলবুল ললিত কলা একাডেমী  নাসিম পার্ক হাফেজ অজিহুল্লাহ (র) সেতু , পুটিবিলা হাফেজ পাড়া চাম্বি রাবার ড্রাম  স্মৃতিসৌধ ও স্মারক শহীদ সেক্টর কমান্ডার নাজমুল হক স্মৃতি পাঠাগার  উপজেলা স্মৃতিসৌধ  আধুনিক স্থাপত্য  কেন্দ্রীয় জামে মসজিদ  প্রাচীন নিদর্শনাদি ও প্রত্নসম্পদ  মছদিয়া বৌদ্ধ মন্দির (আধুনগর, আঠারো শতক)  চেঁদিরপুনি বৌদ্ধ মন্দির ও রাজস্থাপত্য  গুপ্ত জমিদার বাড়ি (পদুয়া)  আধুনগর বৌদ্ধ মন্দির  মগদীঘি মগদেশ্বরী মন্দির  মল্লিক ছোবহান মোহাম্মদ খান নায়েব উজির জামে মসজিদ  চুনতি খান মসজিদ,  আধুনগর সংস্কারকৃত খাঁ’র মসজিদ  সাতগড় মাওলানা শাহ আতাউল্লাহ হোসাইনী (রহ.) প্রকাশ বুড়ো মাওলানার মাজার  হযরত শাহপীর (রহ.) এর মাজার (দরবেশহাট)  চুনতি হযরত মাওলানা হাফেজ আহমদ শাহ সাহেব (রহ.) এর মাজার  পদুয়া পেঠান শাহ (রহ.) এর মাজার  চুনতি হাকিমিয়া কামিল মাদ্রাসা  বড়হাতিয়া মগদীঘি,  গৌড় সাম্রাজ্যের পুকুর (গৌড়স্থান সিকদার পাড়া, পুটিবিলা)  পুটিবিলা কংসনালা দীঘি,  লোহাগাড়ার লোহার দীঘির পাড়  পূর্ব কলাউজানের গাব গাছ (প্রায় ৪শ বছরের অধিক বয়সী)  গৌড়স্থান সিকদার পাড়া জামে মসজিদ ( প্রায় ২শ বছরের অধিক বয়সী)  গৌড়স্থান সিকদার পাড়া গাব গাছ ( প্রায় ৩শ বছরের অধিক বয়সী)  আধুনগর ও চুনতিরসংযোগ স্থলে অবস্থিত কাজীর ডেবা ও উজির ডেবা   চুনতি হাজী রাস্তার ঐতিহাসিক রাফিয়া মুড়া, (প্রকাশ রইক্ষা মুড়া)  আমিরাবাদস্থ চট্টগ্রাম-কক্সবাজার মহাসড়কের পাশে হযরত শাহ সুফী ফতেহ আলী ওয়াইসী (রহ.)’র তোরণ,  চুনতি বড় মিয়াজী ও ছোট মিয়াজি মসজিদ  পদুয়া বাজারের পূর্ব পাশে জমিদার বাড়ি এবং পদুয়ার ঠাকুর দীঘি  জঙ্গল বড়হাতিয়া গ্যাসফিল্ড  কুমিরাঘোনা আখতারাবাদ বায়তুশ শরফ  সরই রাবার ড্যাম, গৌড়স্থান  চাম্বি লেক/রবার ড্যাম, পানত্রিশা  সুফিনগর রেললাইন ক্যাম্প   উল্লেখযোগ্য ব্যক্তিত্ব    এস এম ফরহাদ - বর্তমান ডাকসু'র জিএস ও সভাপতি ঢাবি ছাত্রশিবির শাখা  শাহ সাহেব, প্রতিষ্ঠাতা- মাহফিলে সীরাতুন্নবী (সাঃ)  আব্দুল হালিম বুখারী — দেওবন্দি ইসলামি পণ্ডিত  নওয়াজিস খান — মধ্যযুগের কবি  শাহ কুতুব উদ্দিন - বাংলাদেশী ইসলামি পণ্ডিত, আরবি ভাষাবিদ  মোস্তাক আহমদ চৌধুরী — প্রাক্তন সংসদ সদস্য  নাজমুল হক — সেক্টর কমান্ডার, ৭নং সেক্টর, বাংলাদেশের স্বাধীনতা যুদ্ধ  বুলবুল চৌধুরী — নৃত্যশিল্পী ও লেখক  ফতেহ আলী ওয়াসি - সুফি সাধক, ইসলাম প্রচারক ও ফার্সি ভাষার কবি৷   স. উ. ম. আবদুস সামাদ — রাজনীতিবিদ  মিয়া মোহাম্মদ জয়নুল আবেদীন - বাংলাদেশ সেনাবাহিনীর মেজর জেনারেল ও বাংলাদেশের সাবেক প্রধানমন্ত্রী শেখ হাসিনার প্রাক্তন সামরিক সচিব  নিয়াজ আহমেদ খান - বাংলাদেশী শিক্ষাবিদ ও ঢাকা বিশ্ববিদ্যালয় এর উপাচার্য  মুহাম্মদ ইসমাইল - বাংলাদেশী শিক্ষাবিদ ও  নোয়াখালী বিজ্ঞান ও প্রযুক্তি বিশ্ববিদ্যালয় এর উপাচার্য  আবদুল মাবুদ সৈয়দ - প্রেসিডিয়াম সদস্য, নাগরিক ঐক্য, অবিভক্ত সাতকানিয়ার মুক্তিযুদ্ধের প্রথম পতকা উত্তোলনকারী   আরও দেখুন   চট্টগ্রাম জেলা  চট্টগ্রাম বিভাগ   তথ্যসূত্র    বহিঃসংযোগ       বিষয়শ্রেণী:চট্টগ্রাম জেলার উপজেলা